[{"text_idx": "#000003", "text": "Tartus selgitatakse taas joonistamise meistreid"}, {"text_idx": "#000005", "text": "Meistrivo\u0303istlused toimuvad Tartu Kunstikoolis Eha tn. 41. Vo\u0303isteldakse realistliku joonistamise oskuses kolmel teemal: natu\u0308u\u0308rmort, portree ja riietatud ta\u0308isfiguur. Osalema on oodatud ko\u0303ik, nii hobijoonistajad kui ka kunstiharidusega joonistajad."}, {"text_idx": "#000006", "text": "Arvestust peetakse ja\u0308rgmistes kategooriates: 10-16 a. noored hobijoonistajad, 17-86 a. vanemad hobijoonistajad ja 20-86 a.\nkunstiharidusega joonistajad. Ko\u0303igis kategooriates valitakse 3 parimat joonistajat. Va\u0308lja antakse eripreemiad juhendajatele ja parimatele koolidele."}, {"text_idx": "#000008", "text": "Tartu Kunstikool soovib, et joonistusoskus ei kaoks ja ka\u0308elistele oskustele po\u0308o\u0308rataks piisavalt ta\u0308helepanu. Pressiteates ma\u0308rgitakse: \u201cJoonistamine paistab la\u0308bi, seal ei saa teeselda tegijat. Joonistamine on nagu sport, mis na\u0308itab aju, silma ja ka\u0308e treenitust. Eelduseks on anne ja igapa\u0308evane aastatepikkune treening juhendaja ka\u0308e all ning tulemuseks vaatlemisoskus, mo\u0303tlemine ja ta\u0308pne ka\u0308si. Umbes nagu male ja vibulaskmine.\u201d"}, {"text_idx": "#000009", "text": "Vo\u0303istlusi toetavad kunstitarvetega tegelevad firmad. Meistrivo\u0303istluste raames toimub Vunder Skizze kunstitarvete esitlus ja u\u0308les on seatud joonistusnurgake kaasaelajatele, kunstivahendite huvilistele ja kiirete visandite tegijatele."}]